Volgens ooggetuies het die Sorry-sanger tot ’n vrou se redding gekom toe sy tydens ’n partytjie aangeval word.
Bronne beweer ’n aggressiewe man het by die plek ingekom, die vrou aan die keel gegryp en geweier om haar te laat los.
Dit was toe dat Justin en sy vriend op die man begin skree om die vrou te los. TMZ berig die man het die vrou bly vashou en die Kanadese sanger ’n kru belediging toegesnou.
Justin het daarna na bewering die man in die gesig geslaan en hom teen ’n muur vasgedruk sodat die meisie kon loskom.